Sumpah Orang Minyak

Filem Sumpah Orang Minyak mula ditayangkan pada 20 April 1958. Filem ini diarahkan oleh P. Ramlee dan diterbitkan oleh Malay Film Productions. Ia diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Sumpah Orang Minyak diterbitkan dalam bentuk filem hitam putih tanpa warna.filem ini merupakan filem seram P.Ramlee.

Sinopsis
Kisah berlaku pada tahun 1901 di sebuah kampung yang bernama Tualang Tiga. Si Bongkok hidup tersisih daripada penduduk kampung kerana rupanya yang hodoh. Walaupun begitu, dia seorang yang berhati mulia dan pandai pula melukis. Si Bongkok begitu kecewa dengan nasib dirinya lalu mempersoalkan takdir. Tanpa disedarinya, dia telah di bawa ke alam bunian dan diberi peluang untuk meminta apa sahaja. Si Bongkok meminta untuk menukar rupa hodohnya itu menjadi cantik, tetapi dia diberi satu syarat, iaitu dia mesti bersumpah untuk tidak membunuh sesama manusia. Setelah dikembalikan ke tempat asalnya, Si Bongkok terpaksa menempuh ujian Tuhan yang maha berkuasa. Si Bongkok tidak dapat melawan perasaannya yang dicabar, dan akibatnya telah melakukan suatu pembunuhan. Kerana melanggar sumpahnya, kecantikan Si Bongkok tidak dapat lagi dilihat oleh manusia. Dia menjadi halimunan, lalu muncullah pula syaitan yang menawarkan janji palsu untuk membantunya. Si Bongkok terpaksa menjadi orang minyak dan memperkosa 21 orang gadis dalam masa tujuh hari, selain mengaku bahawa syaitan adalah tuhan.orang minyak yang mengamuk di kampung tualang tiga akhirnya di penjara 
di dalam botol oleh raja bunian.

Pelakon
 P. Ramlee sebagai Si Bongkok/Teruna Impian/Orang Minyak
 Salleh Kamil sebagai Buyong
 Sri Dewi sebagai Afida
 Daeng Idris sebagai Bang Selamat
 Haji Mahadi sebagai  Penghulu Bunian
 Marion Willis sebagai Puteri Bunian
 Shariff Dol sebagai  Syaitan
 Ali Rahman sebagai Ali
 M. Babjan sebagai Penghulu 1
 Malek Sutan Muda sebagai Penghulu 2
 Mustarjo sebagai Osman
 Nyong Ismail sebagai Pembantu Penghulu 
 M. Rafiee sebagai Kawan Buyong
 Omar Suwita sebagai Kawan Buyong
 Kemat Hassan sebagai Kawan Buyong
 Ahmad C sebagai Kawan Buyong
 Salbiah
 Fatimah Osman
 Raja Hamidah
 Rahmah Rahmat sebagai Kawan Afida 
 Ahmad Ghani
 Rokiah Hashim
 Pranic Pramut
 A. Rahim
 Ali Fiji

Anugerah dan pencalonan
 Festival Filem Asia Pasifik ke-5, 1958 (Manila)
 Sinematografi Hitam Putih Terbaik - A. Bakar Ali

Rujukan

Pautan luar
 

Sumpah Orang Minyak
Sumpah Orang Minyak
Sumpah Orang Minyak